Εικόνες και μνήμες από την παλιά Θεσσαλονίκη ήρθαν στο φως μετά τη σφοδρή καταιγίδα που έπληξε την πόλη την Πέμπτη.

Ο μεγάλος όγκος νερού δεν προκάλεσε μόνο λακκούβες αλλά αποκάλυψε και τα λιθόστρωτα της παλιάς Θεσσαλονίκης. Εκτός από το λιθόστρωτο που ήρθε στο φως στην οδό Ελένης Ζωγράφου, που οδηγεί στην Άνω Πόλη, η βροχή «ξέπλυνε» την άσφαλτο και σε ένα ακόμη σημείο στο τέλος της οδού Αρκαδιουπόλεως και στις αρχές της Κλαυδιανού δίπλα στα βορειοδυτικά τείχη και στον Πύργο του Κλαυδιανού. Το αποτέλεσμα ήταν να εμφανιστεί ένα κομμάτι του παλιού λιθόστρωτου δρόμου.

Η δημοσίευση της φωτογραφίας από την οδό Ελένη Ζωγράφου προκάλεσε, πάντως, πλήθος σχολίων με πολλούς Θεσσαλονικείς να τάσσονται υπέρ της αποκάλυψης των λιθόστρωτων δρόμων κατά τα πρότυπα των ιστορικών κέντρων στις πόλεις του εξωτερικού.

Πηγή: voria.gr